Гробница народних хероја у Загребу

Гробница народних хероја у Загребу, рад вајара Ђуре Кавурића, изграђена је 1950. године и налази се на гробљу Мирогој. У гробници су сахрањени не само народни хероји, већ и неке од истакнутих личности радничког покрета Југославије. Гробница је израђена од трогирског и брачког камена, а до ње води поплочана стаза. Изнад крипте у којој се налазе посмртни остаци стоје две плоче с именима сахрањених, а између њих бронзани поклопац. Испред крипте налази се монументални зид, на чијој је површини приказ вијореће заставе. Непознати вандали су у ноћи 1. фебруара 2001. године поставили експлозив пред зид, што је озбиљно оштетило његов спољни део и пореметило статику. Представници културног и јавног живота у Хрватској оштро су осудили овај чин. Штета на гробници је убрзо била санирана. Списак сахрањених у гробници уписани на десној плочи: Јанко Мишић (1900-1929), организациони секретар ЦК СКОЈ-а Златко Шнајдер (1903-1931), секретар ЦК СКОЈ-а Јосип Адамић (1907-1931), члан МК КПЈ за Загреб и секретар ПК СКОЈ-а за Хрватску Никола Хећимовић (1900-1929), секретар „Црвене помоћи“ Раде Кончар (1911-1942), политички секретар ЦК КПХ, командант Оперативног партијског руководства Хрватске и народни херој Војин Ковачевић (1913-1941), члан Бироа МК КПХ за Загреб и народни херој Ђуро Салај (1889-1958), председник Савеза синдиката Југославије Стјепан Дебељак (1908-1968), друштвено-политички радник и народни херој Ката Пејновић (1899-1966), друштвено-политички радник и народни херој Раде Грмуша (1907-1975), генерал-мајор ЈНА и и народни херој Миле Почуча (1899-1979), друштвено-политички радник и народни херој Изидор Штрок (1911-1984), пуковник ЈНА и народни херој Душан Егић (1916-1985), генерал-потпуковник ЈНА и народни херој Динко Шуркало (1920-2010), адмирал ЈРМ и народни херој Славко Комар (1918-2012), друштвено-политички радник и народни херој Раде Булат (1920-2013), генерал-потпуковник ЈНА и народни херој уписани на левој плочи: Перо Поповић Ага (1905-1930), организациони секретар ЦК СКОЈ-а Јосип Дебељак (1902-1931), секретар ЦК СКОЈ-а Јосип Колумбо (1905-1930), политички секретар ЦК СКОЈ-а Паја Маргановић (1904-1929), секретар ЦК СКОЈ-а Јосип Краш (1900-1941), члан ЦК КПХ и ЦК КПЈ, један од организатора устанка у Карловцу и околини и народни херој Јанко Гредељ (1916-1941), радник у илегалној штампарији ЦК КПХ у Загребу и народни херој Божидар Масларић (1895-1963), друштвено-политички радник и народни херој Већеслав Хољевац (1917-1970), друштвено-политички радник, градоначелник Загреба и народни херој Урош Крунић (1914-1973), генерал-мајор ЈНА и и народни херој Павле Вукомановић (1903-1977) потпуковник ЈНА и народни херој Душан Ћорковић (1921-1980), генерал-пуковник ЈНА Адам Петровић (1913-1984), друштвено-политички радник и народни херој Стеван Опсеница (1913-2002), генерал-мајор ЈНА и народни херој Милан Купрешанин (1911-2005), генерал-пуковник ЈНА и народни херој Фрањо Кнебл (1915-2006), генерал-мајор ЈНА и народни херој Милутин Балтић (1920-2013), друштвено-политички радник и народни херој Јаков Блажевић (1912-1996), друштвено-политички радник и народни херој Види још Гробница народних хероја на Калемегдану Гробница народних хероја у Љубљани Гробница народних хероја у Сарајеву Списак споменика НОБ у Хрватској Референце Спољашње везе